RANTSILAN KUNTA
Kunnanhallitus			17.1.2008			10

____________________________________________________________________________________

LAUSUNTO KÄRÄJÄOIKEUKSIEN TUOMIOPIIRIJAOSTA

Khall. § 9	Oikeusministeriö pyytää lausuntoa käräjäoikeusverkoston kehittämistä selvittäneen työryhmän mietinnöstä. Työryhmämietinnössä esitetään, että käräjäoikeuspiirien määrää vähennetään nykyisestä 54 käräjäoikeudesta 25 käräjäoikeuteen. 

Kiinteistöoikeuksien kirjaamisasiat ovat siirtymässä Maanmittauslaitokselle vuoden 2010 alusta. Istuntokäsittelyä tapahtuu lähinnä rikosasioissa ja jonkin verran riita-asioissa. Istuntokäsittelyn tarpeen arvioidaan vähenevän n. 30 %. Sivukanslioita ja istuntopaikkoja vähennetään.

Pohjois-Pohjanmaalle tulisi mietinnön mukaan kaksi tuomiopiiriä; Oulun (258 491 as.) ja Ylivieskan (192 849 as.) käräjäoikeuksien tuomiopiirit. Ylivieskan piiri kattaisi myös Keski-Pohjanmaan.

Siikalatvan kunnat Kestilä, Piippola, Pulkkila, Pyhäntä ja Rantsila esitetään uudistuksen yhteydessä Ylivieskan käräjäoikeuden tuomiopiiriin.

Ylivieskan käräjäoikeuspiirin pääkanslia sijaitsisi Ylivieskassa, sivukanslia Kokkolassa sekä istuntopaikat Raahessa ja Pulkkilassa.

Oulun käräjäoikeudella olisivat istuntopaikat Oulun lisäksi Kuusamossa ja Pudasjärvellä.

Oikeuslaitos on toiminnassaan muusta hallinnollisesta jaotuksesta riippu-maton, mutta käytännön yhteistyö esim. poliisin ja syyttäjän kanssa puoltaa yhteneväistä aluejakoa. Peruslähtökohtana kuitenkin on, että tuomiopiirit sopeutuvat maakuntajakoon.

Poliisihallinnon uudistuksessa 1.1.2009 alkaen Kestilä, Piippola, Pulkkila, Pyhäntä ja Rantsila siirretään Jokilaaksojen kihlakunnan poliisilaitokseen, jonka pääpoliisiasema on Ylivieskassa.

Kjoht.:		Kunnanhallitus antaa seuraavan lausunnon:

Rantsilan kuten myös muiden Siikajoen latvakuntien kaupallisen ja hallin-nollisen asioinnin pääsuunta on selkeästi Oulu. Terveyspalveluissakin virka-ajan ulkopuolinen päivystys on järjestetty Oulussa.

________________________________________________________________________________
Pöytäkirjantarkastajien nimet		|  Asianmukaisesti allekirjoitetusta ja
Toimikunta   | Lautakunta | Hallitus	| Valtuusto	|  tarkastetusta pöytäkirjasta annetun
               	|                    |                 	|	|  otteen oikeaksi todistaa
                 	|                    |               	|	|
                 	|                    |        	|	|            /        2008________________________
RANTSILAN KUNTA
Kunnanhallitus			17.1.2008			11

____________________________________________________________________________________

Oulun käräjäoikeuden alueeseen kuuluminen on siten yleisenä asiointisuuntana luonnollinen ja oikeuspalvelut toimivat alueella hyvin. Käräjäoikeuden istunnoilla Pulkkilassa on pitkä perinne ja istuntotilat ovat nyt tasoltaan asianmukaiset.

Julkisen liikenteen yhteydet Ylivieskaan ovat erittäin heikot kun ne vastaavasti Ouluun ovat hyvät.

Lisäksi Kestilän, Piippolan, Pulkkilan ja Rantsilan kunnat käyvät parhaillaan keskenään kuntaliitosneuvotteluja, joiden tavoitteena on synnyttää uusi em. kunnista muodostuva kunta vuoden 2009 alusta lukien. Mahdollisen uuden kunnan suuntautuminen tulee selkeästi olemaan Oulun seutu.

Edellä mainituin perustein kunnanhallitus pitää Siikajoen latvakuntien pysy-mistä Oulun käräjäoikeuden tuomiopiirissä mietinnössä esitettyä parempana ja yleistä asiointisuuntaa noudattavana ratkaisuna.

Käräjäoikeuden istuntopaikan säilyminen Pulkkilassa on kuitenkin ehdottoman välttämätöntä tuomiopiiriratkaisusta riippumatta. 

Päätös:		Esitys hyväksyttiin.

		---

		Toimeksi: -
		Tiedoksi:  Oikeusministeriö
		                 Siikalatvan kunnat
		                 Oulun käräjäoikeus

		---

________________________________________________________________________________
Pöytäkirjantarkastajien nimet		|  Asianmukaisesti allekirjoitetusta ja
Toimikunta   | Lautakunta | Hallitus	| Valtuusto	|  tarkastetusta pöytäkirjasta annetun
               	|                    |                 	|	|  otteen oikeaksi todistaa
                 	|                    |               	|	|
                 	|                    |        	|	|            /        2008________________________